CELEX: 62017CN0588
Language: bg
Date: 2017-10-09 00:00:00
Title: Дело C-588/17 P: Жалба, подадена на 9 октомври 2017 г. от Кралство Испания срещу решението, постановено от Общия съд (шести състав) на 20 юли 2017 г. по дело T-143/15, Кралство Испания/Европейска комисия

8.1.2018   
            
            
               BG
            
            
               Официален вестник на Европейския съюз
            
            
               C 5/21
            
         Жалба, подадена на 9 октомври 2017 г. от Кралство Испания срещу решението, постановено от Общия съд (шести състав) на 20 юли 2017 г. по дело T-143/15, Кралство Испания/Европейска комисия
   (Дело C-588/17 P)
   (2018/C 005/29)
   Език на производството: испански
   
      Страни
   
   
      Жалбоподател: Кралство Испания (представител: M. J. García-Valdecasas Dorrego)
   
      Друга страна в производството: Европейска комисия
   
      Искания на жалбоподателя
   
   
               —
            
            
               да се уважи настоящата жалба и да се отмени решението на Общия съд от 20 юли 2017 г. по дело T-143/15, Испания/Комисия (ECLI:EU:T:2017:534) в частта, отнасяща се до наложената на Кралство Испания финансова корекция, с която са изключени от финансиране от страна на Европейския съюз някои разходи, направени от държавите членки в рамките на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (ОВ L 16, 2015 г., стр. 33), в категориите „неблагоприятни природни условия“ и „агроекологични мерки“ на програмата на Автономна област Кастилия и Леон за развитие на селските райони, що се отнася до сумата 1 793 798,22 EUR, представляваща частта от помощта за зони с неблагоприятни природни условия,
               
            
         
               —
            
            
               с новото съдебно решение, което ще бъде постановено, да се отмени в частта, отнасяща се до наложената на Кралство Испания финансова корекция, Решение за изпълнение на Комисията от 16 януари 2015 година за изключване от финансиране от страна на Европейския съюз на някои разходи, направени от държавите членки в рамките на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (ОВ L 16, 2015 г., стр. 33), в категориите „неблагоприятни природни условия“ и „агроекологични мерки“ на програмата на Автономна област Кастилия и Леон за развитие на селските райони, що се отнася до сумата 1 793 798,22 EUR, представляваща частта от помощта за зони с неблагоприятни природни условия.
               
            
         
      Основания и основни доводи
   
   
               1.
            
            
               
                  Явно изопачаване на фактите
               
               Налице е явно изопачаване на фактите, доколкото: i) както Кралство Испания е посочило в жалбата си и е доказало, е било постигнато споразумение пред помирителния орган относно основата за прилагане на финансовата корекция, ii) Кралство Испания е доказало как фуражните площи, които не разполагат с животни, могат да попаднат в приложното поле на спорните мерки и поради това да бъдат засегнати от наложените от Комисията корекции.
            
         
               2.
            
            
               
                  Грешка при прилагане на правото, допусната при определяне на значението на споразуменията с помирителния орган, което предполага явно нарушение на принципа на добра администрация и на лоялно сътрудничество
               
               Общият съд е допуснал грешка при прилагане на правото, тъй като не е признал стойността и действието на частичните споразумения между Комисията и държава членка пред помирителния орган. Освен това изложените от него съображения предполагат нарушение на принципа на добра администрация и лоялно сътрудничество, тъй като оправдават едностранното и без каквото и да било обяснение несъобразяване от страна на административен орган със споразуменията, които е постигнал с държава в рамките на помирителна процедура, която е уредена именно с цел постигането на споразумения между Комисията и държавите.
            
         
               3.
            
            
               
                  Грешка при прилагане на правото, състояща се в недостатъчно мотивиране на обжалваното съдебно решение
               
               Общият съд не се е произнесъл по точка III.2.3 от жалбата, в която се посочва, че са нарушени член 31, параграф 2 от Регламент № 1290/2005 (1), както и принципът на пропорционалност, тъй като основата, взета предвид от Комисията за прилагане на финансовата корекция, включва получатели на помощта в зони с неблагоприятни условия без фуражни площи.
            
         
               4.
            
            
               
                  Грешка при прилагане на правото, допусната при определяне на приложното поле на член 31, параграф 2 от Регламент № 1290/2005 и в рамките на съдебния контрол за спазване на принципа на пропорционалност, както и нарушение на принципа на добро правораздаване
               
               Общият съд не упражнил контролните си правомощия, произтичащи от член 31, параграф 2 от Регламента и от принципа на пропорционалност, като не е преценил дали държавата е допуснала неизпълнение на задълженията си и дали Комисията неправилно е определила финансовите последици от това нарушение. Не е проверил и представените от Кралство Испания данни, сочещи за допусната от Комисията грешка.
               Освен това изложените от Общия съд съображения предполагат нарушение на принципа на добро правораздаване, тъй като той не е взел предвид, че Кралство Испания е определило броя на стопанствата, за които има задължение за преброяване на добитъка, и тъй като се е отклонил от очертания от страните предмет на спора.
            
         
      (1)  Регламент (ЕО) № 1290/2005 на Съвета от 21 юни 2005 година относно финансирането на Общата селскостопанска политика (вече не е в сила) (ОВ L 209, 2005 г., стр. 1; Специално издание на български език, 2007 г., глава 14, том 1, стр. 193).